Verkefni og rannsóknir námsmanna í tengslum við Rannsóknasetur HÍ á Ströndum - Þjóðfræðistofu : Dagrún Ósk Jónsdóttir þjóðfræðingur og doktorsnemi vann á árunum 2016 - 2019 að nýsköpunarverkefni í samvinnu við Rannsóknasetur HÍ á Ströndum sem ber nafnið Náttúrubarnaskólinn . Verkefnið snýst um hugmyndavinnu , uppbyggingu og þróun Náttúrubarnaskóla í tengslum við starfsemi Sauðfjárseturs á Ströndum , sem er viðurkennt safn og mikilvæg menningarstofnun í héraðinu . Verkefnið byggir á hugmynd um að nýta þjóðfræðilega og svæðisbundna þekkingu , umhverfi og menningarminjar í landslaginu , ásamt því að beita náttúrutúlkun og safnkennslufræðum við vandaða uppbyggingu menntatengdrar ferðaþjónustu . Verkefnið fékk styrk úr Nýsköpunarsjóði námsmanna 2016 og 2017 og hefur fengið stuðning víðar , m.a. frá Uppbyggingarsjóði Vestfjarða , Safnasjóði og Barnamenningarsjóði . Jón Jónsson hefur haft fræðilega umsjón með verkefninu sem er unnið í samvinnu við Sauðfjársetur á Ströndum . Dagrún Ósk Jónsdóttir MA í þjóðfræði vann einnig að miðlunarverkefni sem bar vinnutitilinn Mannát og feminismi sumarið 2018 í samvinnu við Rannsóknasetur HÍ á Ströndum , með styrk frá Nýsköpunarsjóði námsmanna . Framlag setursins var aðstaða , yfirlestur og ráðgjöf , ásamt umbrotsvinnu . Afraksturinn var sýningin Skessur sem éta karla ... Umsjónarmaður með Nýsköpunarsjóðsverkefninu var Rósa Þorsteinsdóttir hjá Stofnun Árna Magnússonar í íslenskum fræðum . Guðrún Gígja Jónsdóttir MA-nemi í hagnýtri menningarmiðlun og Agnes Jónsdóttir þjóðfræðinemi unnu sumarið 2018 að nýsköpunarverkefni á vegum Rannsóknaseturs HÍ á Ströndum , m.a. með styrk frá Nýsköpunarsjóði námsmanna . Verkefnið hafði titilinn Hólmavík - íbúabyggð og ferðamannastaður . Jón Jónsson hafði umsjón með verkefninu sem unnið var í samvinnu við sveitarfélagið Strandabyggð . Rannsóknasetur HÍ á Ströndum - Þjóðfræðistofa